Azolla

***Azolla*** é un xénero de pteridófitas (fentos ou fieitos) da clase das polipodiópsidas e orde das salviniales, un dos dous comprendidos na familia das salviniáceas.

## Taxonomía 
### Descrición 
O xénero foi descrito en 1783 polo naturalista francés Jean-Baptiste Lamarck na súa obra *Encyclopédie méthodique. Botanique. Tome 1er* (1): 343.

### Etimoloxía 
Lamarck deulle este nome a unha planta traída por Philibert Commerson do Estreito de Magallanes, e a orixe do nome podería ser simplemente o que a poboación local lle daban a esta planta.

### Especies 
Dentro do xénero recoñécense na acualidade as seguintes 7 especies: Pero esta familia non é admitida polo WoRMS, e outras bases de datos e, a maioría dos autores, incluén o seu único xénero na familia das salviniáceas.

## Características 
As especies deste xénero forman *alfombras*' que cobren a auga o son arrastradas polo vento cara a unha beira, e vólvense rapidamente tan densas que impiden que a luz solar penetre no corpo de auga, o que pode contribuír a fenómenos de distrofización, o estado extremo da eutrofización, que conduce á morte de organismos animais e vexetais superiores debido á anoxia (falta case total de oxíxeno) do medio.

As especies de *Azolla* presentan unha asociación simbiótica con cianobacterias. Estes microorganismos agrúpanse en *criptas* no envés das frondes flotantes: así quedan protexidos. A simbiose permite que o fieito se desenvolva mellor ao aproveitar as capacidades de absorción de nitróxeno atmosférico das cianobacterias (o nitróxeno xeralmente é o nutriente que limita o crecemento das plantas).

### Reprodución 
En inverno as especies de *Azolla* morren. As esporas que estes fietitos desprenderon en outono permiten que volvan a estar presentes na primavera seguinte. Pero é a división dos seus talos o que lles permiten poboar rapidamente un contorno.

## Usos 
### Alimentación animal 
Ademais do seu cultivo tradicional como biofertilizante nos arrozais (debido á súa capacidade para fixar nitróxeno no solo), as *Azolla* sp.  encontraron uso na produción de pensos. As especies de *Azolla* son ricas en proteínas, aminoácidos esenciais, vitaminas e sales minminerais. Hai estudos que demostran que a alimentación de vacas leiteiras, porcos, patos e galiñas con *Azolla* sp. permiten aumentos significativos na produción de leite, no peso dos polos e na produción de ovos en comparación cos alimentos convencionais. Un estudo da FAO describe como *Azolla* sp. incorporadas á biomasa agrícola reduce a necesidade de achegas adicionais.

### Asociación 
As especies de *Azolla* utilizáronse, durante polo menos mil anos, nos campos de arroz como planta compañeira, debido á súa capacidade para fixar nitróxeno e bloquear a luz para evitar a competencia doutras plantas, ademais do arroz, que medra o suficiente como para sobresaír da auga a través da *alfombra* destes fieitos.

### Larvicida 
Ademais da súa función como biofertilizante, as especies de *Azolla* utilizáronse para controlar as larvas de mosquitos nos campos de arroz. A planta crece nunha alfombra grosa na superficie da auga, o que reduce a velocidade á que o oxíxeno se disolve na auga e asfixia eficazmente ás larvas.

## Galería 

Azolla caroliniana 15-09-2012 02.JPG|*Azolla caroliniana*
Azolla caroliniana.jpg|*Azolla caroliniana*
Azolla filiculoides - Flickr - Kevin Thiele.jpg|*Azolla filiculoides*
Azolla japonica.JPG|*Azolla japonica*
Azolla nilotica 1.jpg|*Azolla nilotica*
Azolla pinnata3.jpg|*Azolla pinnata*

## Notas 
## Véxase tamén 
### Outros artigos 
* Salviniales
* Salviniáceas